stanford-oval/wikipedia huggingface dataset:
Aminata Touré
Opiskeluaika

Touré syntyi Dakarissa vuonna 1962. Hänen isänsä oli lääkäri ja äitinsä kätilö. Hän aloitti koulunsa Tambacoundassa. Lukioaikana hän opiskeli Kaolackissa ja Dakarissa. Touré muutti korkeakouluopintoja varten Ranskaan. Taloustieteen maisteriksi hän valmistui Burgundin yliopistosta. Hän suoritti ranskalaisen DESS-jatkokoulutustutkinnon Aix-Marseillen yliopistossa, ja väitöskirjansa hän kirjoitti pariisilaisessa International School of Management -koulussa.
Touré oli jo peruskouluikäisenä aktiivinen poliittisesti. Ranskassa hän liikkui akateemisissa vasemmistopiireissä ja liittyi senegalilaiseen kommunistiseen työväenliittoon.
Ura > Senegalista YK:n väestörahastoon

Touré aloitti vuonna 1988 työuransa Dakarin liikennelaitoksessa, jossa hän johti yrityksen markkinoinnin ja viestinnän osastoa. Poliittisen työnsä hän aloitti vuoden 1993 presidentinvaaleissa Landing Savanén kampanjapäällikkönä.
Tourén ura Yhdistyneissä kansakunnissa alkoi vuonna 1995, jolloin hän sai paikan väestörahasto UNFPA:ssa. Hän toimi ensin Burkina Fason perhe- ja yhteiskuntasuunnitteluministerin neuvonantajana ja UNFPA:n Afrikan ranskaa puhuvien maiden alueellisena neuvonantajana. Touré johti vuosina 2003–2010 UNFPA:n sukupuoli-, ihmisoikeus ja kulttuurijaostoa.
Ura > Ministerinä

Touré palasi vuonna 2010 Senegaliin, kun hän rupesi Macky Sallin kampanjapäälliköksi presidentinvaaleja varten. Touré toimi huhtikuussa 2012 syyskuulle 2013 Senegalin oikeusministerinä. Hän sai tuolloin mainetta tiukasta otteestaan korruptiota vastaan. Hänen kautenaan monia entisiä ministeritä ja yritysjohtajia vangittiin korruption takia. Hän sai aikaan myös Tšadin entisen diktaattorin Hissène Habrén pidätyksen. Habré oli asunut pakolaisena Dakarissa vuodesta 1990. Touré myös varmisti, että Habrén oikeudenkäynti venyi vuosien mittaiseksi. Touré sai lehdistöltä tiukan linjansa ansiosta lempinimen ”rautarouva”. Oikeusministerinä hän teki myös läheistä yhteistyötä UN Womenin Senegalin paikallisjärjestön kanssa ja pyrki edistämään sukupuolten välistä tasa-arvoa.
Touré nousi syyskuussa 2013 oikeusministeristä Senegalin pääministeriksi. Hän oli toinen nainen tehtävässä. Ensimmäisenä virkaa oli hoitanut Mame Madior Boye vuosina 2001–2002. Touréa kritisoitiin heti ministerivalinnoistaan, sillä hän valitsi uudeksi oikeusministereksi Sidiki Kaban, joka kannattaa homoseksuaalisuuden laillistamista. Touré ei ehtinyt olla virassa vuottakaan, kun presidentti Macky Sall hajotti hallituksen heinäkuussa 2014. Tourén erottamisen syynä olivat paikallisvaalit, joissa heidän Alliance pour la république -puolueensa pärjäsi huonosti. Sall valitsi seuraavana vuonna Tourén erityisavustajakseen.
Aiheesta muualla

Kuvia tai muita tiedostoja aiheesta Aminata Touré Wikimedia Commonsissa
Azerbaidžan yleisurheilun Euroopan-mestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 39. | 0 | 2 | 2 | 4 |
Azerbaidžan on saavuttanut yleisurheilun ulkoratojen Euroopan-mestaruuskilpailuissa neljä mitalia: Hayle İbrahimov sai 5 000 metrin juoksussa pronssia Barcelonassa 2010 ja hopeaa Zürichissä 2014, Hanna Skydan pronssia moukarinheitossa Amsterdamissa 2016 ja Alexis Copello hopeaa kolmiloikassa Berliinissä 2018. Maa on EM-kisojen kaikkien aikojen mitalitilastossa 39. sijalla.
Anna Hamilton Geete

| Anna Hamilton Geete> Anna Charlotta Hamilton |
| --- | --- |
 Anna Hamilton Geete
Henkilötiedot
Koko nimi:  Anna Charlotta Hamilton Geete
Syntynyt: 2. maaliskuuta 1848
Kuollut: 24. helmikuuta 1913 (64 vuotta) Borås, Ruotsi
Kansalaisuus:  Ruotsi
Ammatti:  kirjailija, kääntäjä
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Anna Charlotta Hamilton Geete (2. maaliskuuta 1848 – 24. helmikuuta 1913 Borås, Ruotsi) oli ruotsalainen kirjailija ja kääntäjä.
Hamilton Geeten merkittävin teos on hänen elämäkerrallinen kirjansa I solnedgången äidinisästään, kirjailija Erik Gustaf Geijeristä, joka oli kuollut vuosi ennen hänen syntymäänsä. Hamilton Geeten veli oli poliitikko, kirjailija Hugo Hamilton (1849–1928). Hamilton Geete solmi yhdeksän vuoden kihlauksen jälkeen 1876 avioliiton Gustaf Geeten kanssa. Avioliitto oli lapseton, mutta heillä oli kasvattitytär, joka kuoli 30-vuotiaana.
Hamilton Geete opiskeli maalausta, mutta luottamuksen puute omiin kykyihin sai hänet luopumaan siitä, ja hän keskittyi myöhemmin kirjoittamiseen ja kääntämiseen. Puolison työ piirilääkärinä vei pariskunnan maaseudulle, missä Hamilton Geete viihtyi huonosti eristyneissä oloissa ja juorujen kohteena. Oma kirjoittaminen jäi syrjään, ja hän keskittyi pitkäksi aikaa kääntämiseen. Hän ehdotti kustantajille Rudyard Kiplingin ja George Eliotin teosten kääntämistä jäi vaille vastakaikua. Hän oli kuitenkin ylpeä siitä, että sai esitellä ruotsalaisille lukijoille Mark Twainin, Bret Harten, Max Adelerin ja Thomas Bailey Aldrichin.
Neliosainen I solnedgången ilmestyi 1910–1914. Se menestyi ja sai Ruotsin akatemian palkinnon. Olof Lagercrantz sanoi siitä myöhemmin: ”Hänen elämäntyötään Geijerin viimeisistä vuosista leimaa raikas kirjailijantaito, ja hän kertoo eloisasti ja kekseliäästi sivuhenkilöistä. Mutta kun hän lähestyy Geijeriä itseään, sävy muuttuu tunteelliseksi ja tekopyhäksi”. Hamilton Geeten ja tämän nuoruudenystävän Helena Nyblomin kirjeenvaihtoa ilmestyi Holger Nyblomin toimittamana 1950 valikoima nimellä Två väninnor.
Allegoria

Tizian, Harkitsevuuden allegoria 1565. Kolme ihmispäätä symboloivat ikävaiheita ja kolmipäinen peto (susi, leijona, koira) edustaa viisauden asteita.
Allegoria (kreikan sanoista ἄλλος ’toinen, muu’ ja ἀγορεύειν ’puhua julkisesti’) eli vertauskuva tai vertauksellinen esitystapa on kirjallisuudessa tai kuvataiteissa käytettävä symbolistinen kuvaustapa, jossa alkuperäinen käsite tai idea korvataan toisella. Nimitystä allegoria käytetään myös tällaisen esitystavan mukaisesta taideteoksesta.
Allegorian periaate

Allegoriassa teoksen tai ilmaisun todellinen merkitys on jokin muu kuin sen kirjaimellinen ilmiasu. Esimerkiksi jokin abstrakti käsite tai luonnonvoima voidaan kuvata elollisena oliona tai ihmiset muina eläiminä. Tyypillisiä esimerkkejä allegoriasta ovat faabelit ja osa Raamatun näyistä.
Allegoria on periaatteeltaan lähellä metaforaa. Metaforan tavoin myös allegoriassa jotakin asiaa (teema) kuvataan toisen asian (reema) kautta. Allegorian ja metaforan keskeisimpänä erona on se, että allegoriassa kaksi käsitettä korvaa toisensa sopimuksenvaraisesti, kun taas metafora edellyttää teeman ja sitä kuvaavan reeman välillä jotakin luonnollista yhteyttä. Allegoriat perustuvat siten merkkien symboliseen käyttöön. Allegorista vertauskuvaa ei siis voida yleensä ymmärtää suoraan päättelemällä, vaan sitä tulkitsevan on myös tiedettävä tai oivallettava, mitä käsitteitä vertauskuvassa on korvattu.
Tunnettuja esimerkkejä > Kirjallisuus

Platonin Valtio (luola-allegoria)
Platonin Faidros-dialogi (hevosvaunu-allegoria)
Jeesuksen vertaukset
Dante Alighieri – Jumalainen näytelmä
Edgar Allan Poe – Punaisen kuoleman naamio
William Golding – Kärpästen herra
George Orwell – Eläinten vallankumous
John Green – Tähtiin kirjoitettu virhe
Sebastian Brant  – Narrien laiva
Tunnettuja esimerkkejä > Maalaustaide

Sandro Botticelli, La Primavera (kevät), 1478.
Filippino Lippi, Musiikin allegoria, 1475-1500.
Albrecht Dürer, Melankolia I, 1514.
Tizian, Ikä ja viisaus, noin 1560.
Pieter Bruegel vanhempi, Sokeat, 1568.
Jan Vermeer, Maalauksen allegoria, 1666.
Aiheesta muualla

Kuvia tai muita tiedostoja aiheesta Allegoria Wikimedia Commonsissa
Azerbaidžanin 1. divisioona

| Azerbaidžanin 1>  divisioona |
| --- | --- |
Laji:  jalkapallo
Maa(t):   Azerbaidžan
Perustettu:  1992
Joukkueita:  14
Ylempi taso:  Azerbaidžanin Valioliiga
Azerbaidžanin 1. divisioona (azer. Azərbaycan Premyer Liqası) on Azerbaidžanin miesten jalkapallon toiseksi korkein sarjataso. Kaudella 2018–19 sarjassa pelasi 14 joukkuetta. Joukkueet pelaavat kaksinkertaisen sarjan, ja sarjan voittaja saa paikan Azerbaidžanin Valioliigassa.
Andur

Andur (Amund, Ond) on mytologinen henkilöhahmo, joka mainitaan Suomen kronikassa myös yhtenä Suomen muinaisista kuninkaista. Andur mainitaan Snorri Sturlusonin Ynglingasaagassa. Hän oli Ruotsin kuninkaan Visburin ja Aude Rikkaan tyttären poika. Hän on myös Gislin veli.
Saagan mukaan hän poltti isänsä Visburin tämän omaan kartanoonsa veljensä Gislin avustuksella, kun jäivät perinnöittä ja ilman äitinsä häälahjaa. Visbur oli aikaisemmin eronnut veljesten äidistä ja solminut uuden avioliiton.
Anglet

| Anglet |
| --- | --- |
 Anglet'n rantaa
 vaakuna
Valtio:  Ranska
Hallintoalue:  Akvitania
Departementti:  Pyrénées-Atlantiques
Arrondissementti:  Bayonne
Hallinto:  
 – Hallinnon tyyppi:  Kunta
 – Pormestari:  Jean Espilondo
Pinta-ala:  
 – Kokonaispinta-ala:  26,93 km²
Väkiluku (1999):  35 263
 – Väestötiheys:  1 309 as./km²
 
 www.anglet.fr 
Infobox OKVirheellinen NIMI-arvo: 
Anglet on kaupunki ja kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 35 263 asukasta vuoden 1999 väestönlaskennassa. Anglet'n pinta-ala on 27 neliökilometriä.
Anglet on osa kolmen kaupungin muodostamaa kaupunkiseutua Communauté d'agglomération de Bayonne-Anglet-Biarritz.
André Benoit

| André Benoit |
| --- | --- |

Henkilötiedot
Syntynyt: 6. tammikuuta 1984 (ikä 40) St. Albert
Kansalaisuus:   Kanada
Jääkiekkoilija
Lempinimi:  Benny
Pelipaikka:  puolustaja
Maila:  vasen
Pituus:  180 cm
Paino:  87 kg
Pelinumero:  3
Pelaajaura
Pääsarjaura:  2005–2018
Seurat:  Hamilton Bulldogs (AHL)   Tappara (SML)   Södertälje SK (SEL)   Binghamton Senators (AHL)   Ottawa Senators (NHL)   HK Spartak Moskova (KHL)   Colorado Avalanche (NHL)   Buffalo Sabres (NHL)   St. Louis Blues (NHL)   Chicago Wolves (AHL) Malmö Redhawks (SHL)  Cleveland Monsters (AHL)  Bridgeport Sound Tigers (AHL)
André Benoit (s. 6. tammikuuta 1984 St. Albert) on kanadalainen uransa lopettanut jääkiekkopuolustaja.
Seurajoukkueura

Benoit pelasi kaudet 2000–2005 juniorisarja OHL:ssa Kitchener Rangersin joukkueessa. Kaudella 2002–2003 Benoit oli voittamassa joukkueelleen koko Kanadan juniorisarjojen, CHL:n, mestaruutta Memorial Cupia. Seuraavalla kaudella Benoit palkittiin William Hanley Trophyllä liigan herrasmiespelaajana, ja hänet valittiin OHL:n kakkostähdisökentälliseen, sekä hän voitti puolustajien pistepörssin. Benoit'n viimeinen kausi OHL:ssa oli 2004–2005, jolloin hän teki 77 pistettä ja voitti toistamiseen puolustajien pistepörssin. Lisäksi hänet palkittiin Leo Lalonde Memorial Trophyllä OHL:n parhaana yli-ikäisenä pelaajana ja valittiin OHL:n ykköstähdistökentälliseen.
Kaudeksi 2005–2006 Benoit teki sopimuksen AHL-joukkue Hamilton Bulldogsin kanssa. Ensimmäisellä AHL-kaudellaan Benoit teki pisteet 7+19=26. Otteluita hän pelasi 70. Tammikuussa 2006 Benoit teki kolmen vuoden sopimuksen NHL-joukkue Montreal Canadiensin kanssa. Hän pelasi kuitenkin myös kauden 2006–2007 Hamiltonissa AHL:ssa, jossa hän voitti sarjan mestaruuden, Calder Cupin. Pudotuspeleissä Benoit teki 22 ottelussa 13 pistettä, ja hän voitti sarjan tehotilaston saldolla +13.
Benoit siirtyi kaudeksi 2007–2008 SM-liigassa pelaavaan Tapparaan. Hän pelasi Tapparassa hyvän kauden ja teki 38 pistettä runkosarjassa. Tappara voitti keväällä 2008 pronssia. Benoit jatkoi Tapparasta kaudeksi 2008–2009 Elitserienin Södertäljeen. Södertäljessä Benoit oli joukkueensa tehokkain puolustaja 20 pisteellään. Kaudesta 2009–2010 hän teki sopimuksen keväällä 2009 Montreal Canadiensin kanssa. Benoit pelasi kuitenkin koko kauden AHL:n Hamilton Bulldogsissa tehden runkosarjan 78 ottelussa tehopisteet 6+30=36 ja pudotuspelien 19 ottelussa tehopisteet 3+11=14.
Elokuussa 2010 Benoit siirtyi Ottawa Senatorsiin, jossa hän aloitti farmijoukkue Binghamton Senatorsissa, mutta pääsi loppukaudesta pelaamaan uransa ensimmäiset kahdeksan NHL-ottelua saaden yhden syöttöpisteen. AHL:n Binghamtonissa hän pelasi 73 runkosarjaottelua tehoin 11+44=55 ja 23 pudotuspeliottelua tehoin 3+15=18. Elokuussa 2011 Benoit siirtyi HK Spartak Moskovaan. Benoit pelasi yhden kauden Moskovassa ja palasi sen jälkeen Senatorsiin. Kauden 2013–2014 hän edusti Colorado Avalanchea.
Maajoukkueura

Benoit pelasi Kanadan junioriden maajoukkueessa kaudella 2001–2002. Hän toimi alle 18-vuotiaiden kapteenina MM-kisoissa, jolloin teki 8 ottelussa pisteet 1+3=4.
Kanadan maajoukkuetta Benoit edusti joulukuussa 2007 Spengler Cupissa, Davosissa. Hän joutui olemaan turnauksen takia kahdesta SM-liigapelistä pois, eikä Tappara olisi halunnut päästää puolustajaa turnaukseen. Kanadan jääkiekkoliitto olisi kuitenkin evännyt Benoit'n pelioikeuden, joten Tapparan oli pakko suostua Benoit'n pelaamiselle Spengler Cupissa.
Saavutukset

Memorial Cup 2003
OHL:n puolustajien paras maalintekijä ja pistemies 2003
William Hanley Trophy (OHL:n herrasmiespelaaja) 2004
OHL:n puolustajien paras maalintekijä 2004
OHL:n puolustajien paras maalintekijä ja pistemies 2005
OHL:n kuukauden puolustaja kolme kertaa 2005
OHL:n All Stars -puolustaja 2005
Leo Lalonde Memorial Trophy (OHL:n paras yli-ikäinen pelaaja) 2005
Calder Cup 2007
SM-pronssia 2008
Allegiance

| Allegiance Firewind |
| --- | --- | --- |

Studioalbumin tiedot
 Äänitetty : Studio Fredman, Göteborg helmikuu 2006
 Julkaistu: heinäkuu 2006
 Tyylilaji: heavy metal, power metal
 Kesto: 48.42
 Levy-yhtiö: Century Media
Firewindin muut julkaisut
| Forged by Fire 2005 | Allegiance 2006 | The Premonition 2008 |
Allegiance on power metal -yhtye Firewindin heinäkuussa 2006 julkaistu neljäs studioalbumi. Albumilta julkaistiin singlet Falling to Pieces ja Breaking the Silence.
Kappaleet

Allegiance – 4.41
Insanity – 4.29
Falling to Pieces – 4.03
Ready to Strike – 4.35
Breaking the Silence – 4.03
Deliverance – 6.07
Till the End of Time – 4.36
Dreamchaser – 4.07
Before the Storm – 3.42
The Essence – 4.19
Where Do We Go from Here? – 3.57
Healing Tool – 4.43 (Japanin bonuskappale)
Demon Nights – 4.23 (Japanin bonuskappale)
Falling to Pieces – 3.20 (Video)
The Firewind Documentary – 17.26 (Video)
Kokoonpano

Apollo Papathanasio – laulu
Gus G. – kitara
Bob Katsionis – kosketinsoittimet
Petros Christo – basso
Mark Cross – rummut
+
Tara Teresa – laulu kappaleessa "Breaking the Silence"
Arvostelut

Allmusic:
Alternative Press:
Imperiumi.net:
Aiheesta muualla

Allegiance Discogsissa. (englanniksi)
Albumi Allegiance Encyclopaedia Metallum -sivustolla (englanniksi)
Atte Arola

| Väinö Artturi Arola> Suomen kauppa- ja teollisuusministeri |
| --- | --- |
 Kivimäen hallitus   6.3.1936–7.10.1936    
Edeltäjä:  Ilmari Killinen
Seuraaja:  Kalle Kauppi
Suomen kansanhuoltoministeri
 Rangellin hallitus   16.4.1941–3.7.1942    
Edeltäjä:  Väinö Kotilainen
Seuraaja:  Henrik Ramsay
Henkilötiedot
Syntynyt: 27. huhtikuuta 1893 Akaa
Kuollut: 16. maaliskuuta 1964 (70 vuotta) Kylmäkoski
Puoliso:  Pirkko Arola
Tiedot
Puolue:  Maalaisliitto
Väinö Artturi (Atte) Arola (27. huhtikuuta 1893 Akaa – 16. maaliskuuta 1964 Kylmäkoski tai Akaa) oli suomalainen yritysjohtaja, Kelan pääjohtaja ja ministeri.
Arola oli Jokioisten kartanon toimitusjohtaja 1926–1931. Hän oli Maakiinteistöpankin toimitusjohtaja 1931–1936. Maalaisliittoa edustanut Arola toimi kauppa- ja teollisuusministerinä Kivimäen hallituksessa 1936 ja kansanhuoltoministerinä Rangellin hallituksessa 1941–1942. Hän oli Kansaneläkelaitoksen hallituksessa sen perustamisesta lähtien vuodet 1937–1944 ja järjestyksessä toinen pääjohtaja (1944–1945).
Arola sai maanviljelysneuvoksen arvonimen 1941 ja toimi sotien jälkeen omistamansa Arolan kartanon johtajana Akaan Kylmäkoskella.
Arolan puoliso oli kauppaneuvos Pirkko Arola, joka perusti vuosina 1948–1990 toimineen kutomon, Arola Oy:n.
Ariarathes VII Filometor

Ariarathes VII Filometor (m.kreik. Aριαράθης Φιλομήτωρ) oli Kappadokian kuningas vuodesta 116 eaa. tai 111 eaa. vuoteen 101 eaa. Hänen isänsä oli Ariarathes VI Epifanes ja hänen äitinsä oli Pontoksen kuninkaan Mithridates VI:n sisko Laodike. Ariarathes VI:n kuoleman jälkeen Laodike hallitsi Kappadokiaa poikansa ollessa alaikäinen. Laodike meni naimisiin Bithynian kuninkaan Nikomedes III:n kanssa, jonka jälkeen Mithradites ajoi Nikomedeen ja Laodiken maasta. Ariarathes hallitsi tämän jälkeen yksin. Ariarathes vastusti isänsä murhannutta Gordiosta, minkä jälkeen Mithridates antoi murhata hänet ja asetti oman poikansa Ariarathes IX:n valtaistuimelle.
| 0 | 1 | 2 |
| --- | --- | --- |
| Edeltäjä: Ariarathes VI Epifanes | Kappadokian kuningas | Seuraaja: Ariarathes IX |
Lähde

Jona Lendering: Ariarathes VII Philometor  1. huhtikuuta 2008. Livius.org. Arkistoitu 18.4.2009. Viitattu 1.4.2008.
Alphabeat

Alphabeat esiintymässä Tukholmassa vuonna 2008.
Alphabeat on tanskalainen poppia soittava yhtye. Heidän singlensä "Fascination" oli suuri hitti Tanskassa kesällä 2007 ja myöhemmin Britanniassa vuonna 2008. Heidän toinen singlensä oli "10,000 Nights of Thunder."
Alphabeatin debyyttialbumi sijoittui toiseksi Tanskan albumilistalla samoin kuin Britanniassakin.
Historiaa > 2006-2008 This is Alphabeat

Yhtye koostui kuudesta henkilöstä, Anders SG, Stine Bramsen, Anders B., Rasmus Nagel, Anders Reinholdt ja Troels Hansen.
Aluksi yhtyeen nimi oli Sodastar, mutta nimi piti muuttaa välttääkseen sekaannusta saksalaiseen Sodastariin.
Yhtyeen menestys kotimaassa herätti kiinnostusta suurissa levy-yhtiöissä ulkomailla. Lopulta Alphabeat solmi levytyssopimuksen EMI:n Charisma Recordsin kanssa.
Ison-Britannian debyyttisingle oli "Fantastic 6" ja se julkaistiin 26. marraskuuta vuonna 2007.
Historiaa > 2009- The Spell

6. maaliskuuta vuonna 2009 ilmoitettiin, että Alphabeat on tehnyt sopimuksen levy-yhtiö Polydorin kanssa.
Myöhemmin elokuussa Pop Justice esitti heidän uusimman singlensä "The Spell", joka tulisi myyntiin lokakuussa ja heidän toinen albuminsa The Spell tulisi myyntiin myöhemmin.
Albumi tuli myyntiin Tanskassa 26. marraskuuta 2009, mutta Iso-Britannia joutuu odottamaan ensi vuoteen, jossa albumi julkaistaan 15. helmikuuta 2010.
Kiertueet

Alphabeatia pyydettiin Spice Girlsin lämppäriksi, mutta he kieltäytyivät sanomalla: "Olisi ollut liian outoa soittaa isolle yleisölle jotka eivät olleet tutustuneet bändin musiikkiin".
Alphabeat vahvisti olevansa Lady Gagan lämppäri Britannian keikoilla helmikuusta maaliskuuhun vuonna 2010.
Diskografia > Studioalbumit

Alphabeat (2007,  Copenhagen Records)
The Spell (2009,  Copenhagen Records)
Express Non-Stop (2012)
Don't Know What's Cool Anymore (2019)
Anduze

| Anduze |
| --- | --- |

 vaakuna
 Anduze
 Koordinaatit: 44°03′53″N, 3°59′07″E 
Valtio:  Ranska
Alue:  Occitanie
Departementti:  Gard
Arrondissementti:  Alès
Pinta-ala:  
 – Kokonaispinta-ala:  14,6 km²
Väkiluku (2016):  3 484 
 – Väestötiheys:  238 as./km²
Kunnan numero:  30010
 
 Kunnan kotisivut 
Infobox OKVirheellinen NIMI-arvo: 
Anduze on kunta Ranskan eteläosassa Gardin departementissa Occitanien alueella.  Se sijaitsee noin 15 kilometriä Alès'n kaupungista lounaaseen.
Anduzen strategisen sijainnin takia se on ollut linnoitettu jo gallialaisten aikaan, jolloin kaupungin takana olevalla kalliolla oli oppidum, ja sen jälkeen roomalaisten castra. Kaupungin kasvoi kohti Gardonjokea. 1500-luvulla siellä oli yli 7 000 asukasta, ja siitä muodostui kapeakatuinen, tiheästi ja korkeasti rakennettu kaupunki.
Kaupungin kellotornia (Tour de l'Horloge) rakennettiin viisikymmentä vuotta ja se valmistui vuonna 1320. Kellotorni on kolmekerroksinen, ja sen kattoterassia käytettiin vartiopaikkana satavuotisen sodan aikana. Kauppahalli (Halle couverte) rakennettiin vuonna 1453 viljan ja kastanjoiden myyntipaikaksi aina satokauden mukaan. Aukiota ympäröivät melko suuret rakennukset, joissa on hiekkakivistä tehtyjä kuisteja. Ne olivat porvariston ja aatelisten asuntoja. Aukiolla oleva itämaista tyyliä oleva Pagodan suihkulähde on vuodelta 1648. Reformoitujen kirkkojen suuri temppeli (Grand temple) rakennettiin vuosina 1820–1823 kasarmin piha-alueelle. Temppelin julkisivua koristaa uusklassinen päätykolmio pylväineen. Temppelin sisäseinään on muurattu kaksi vuodelta 1600 olevaa vanhan temppelin kiveä.
Tour de l'Horloge
Halle couverte
Pagodan suihkulähde
Grand temple
Temppelin vuodelta 1600 olevat kivet
Aiheesta muualla

Kuvia tai muita tiedostoja aiheesta Anduze Wikimedia Commonsissa
Antonio Fogazzaro

Antonio Fogazzaro
Antonio Fogazzaro (25. maaliskuuta[lähde? ] 1842 Vicenza – 7. maaliskuuta 1911, Vicenza) oli italialainen kirjailija. Hän syntyi Vicenzassa ja valmistui lakimieheksi, mutta omistautui myöhemmin täysin kirjalliselle uralleen.[lähde? ]
Fogazzaro oli italialainen runoilija ja romaaninkirjoittaja. Runoteoksia Miranda (1874) ja Valsolda (1876) seurasi esikoisromaani Malombra (1881, suom.), joka osoittaa jo voimakasta luonteenerittelytaitoa ja muistuttaa huumorillaan Dickensiä. Molemmat seuraavat romaanit Daniele Cortis (1885) ja Il mistero del poeta (1888, suom. Runoilijan salaisuus) merkitsevät taideteoksina Fogazzaron tuotannon huippua. Kertomuksesta Piccolo mondo antico (1896, suom. Pieni vanha maailma), joka kuvaa Lombardian ja Venetsian vapauttamista itävaltalaisesta ikeestä, tuli todellinen kansankirja. Sitä seurasi romaani Piccolo mondo moderno (1900). Se kertoo pojista, jotka eivät ole täyttäneet, mitä isien aika lupasi. Fogazzaro on lisäksi julkaissut novelleja ja näytelmiä.
Fogazzaron kristillinen liberalismi, hänen sosialistinen ja kosmopoliittinen mystisisminsä, kuten myös hänen liberaalia katolisuutta edustavat harrastuksensa lähentävät häntä Leo Tolstoihin. Muutkin venäläiset romaaninkirjoittajat ovat häneen jossakin määrin vaikuttaneet. Runoilijana Fogazzaro on Gabriele D’Annunzion suoranainen vastakohta, ja häntä on aikoinaan pidetty D’Annunzion rinnalla Italian etevimpänä kirjallisena henkilönä. Fogazzaro julkaisi 1900 kokoelmassa Minime kirjoitelman Kalevalasta ("Dell’ epopea nazionale finnica"), jonka hän tunsi Louis Léouzon Le Ducin ranskankielisestä käännöksestä. Kirjoitelmaan liittyy osittain runomittaisia, osittain proosakäännöksiä hääruoista. Kalevalasta saatua aihetta hän on käyttänyt novellissaan Málgari o la perla marina.
Teoksia > Romaanit

Malombra (1881)
Daniele Cortis (1885)
Il mistero del poeta (1888)
Piccolo mondo moderno (1901)
Il santo (1905)
Leila (1910)
Teoksia > Esseitä, novellikokoelmia, runoutta

Miranda (1874)
Valsolda (1876)
Fedele (1887)
Piccolo mondo antico (1895)
Discorsi (1898)
Scienza e dolore (1898)
Il dolore nell'arte (1901)
Teoksia > Suomennetut teokset

Runoilijan salaisuus, WSOY 1914, suomentanut Eino Palola
Malombra, romaani, Otava 1924, suomentanut Hilja Brinis
Pieni vanha maailma, romaani, Kustannusosakeyhtiö Kirja 1930, suomentanut Kaarina Hiisi
Origine dell'uomo
Gabriella Völgyesi

Gabriella Völgyesi (s. 1977) on unkarilainen poplaulaja. Hän on soittanut pianoa jo 7-vuotiaasta. Hän esiintyi ensimmäisen kerran yleisölle vuonna 1992. Hän aloitti vuonna 1999 Unique-nimisessä yhtyeessä. 2006 vuonna yhtye julkaisi Best of Unique -nimisen kokoelmalevyn.
Anna Hallberg

| Anna Hallberg |
| --- | --- |
 Hallberg vuonna 2018 Washingtonissa
Ruotsin ulkomaankauppa- ja pohjoismaaministeri
 Löfvenin II, III ja Anderssonin hallitus 10. syyskuuta 2019 – 18. lokakuuta 2022  
Edeltäjä:  Ann Linde
Seuraaja:  Johan Forssell (ulkomaankauppaministeri)
Henkilötiedot
Syntynyt: 19. marraskuuta 1963 (ikä 60) Göteborg, Ruotsi
Kansalaisuus:   Ruotsi
Tiedot
Puolue:  sosiaalidemokraatit
Aiheesta muualla
www.regeringen.se/sveriges-regering/utrikesdepartementet/anna-hallberg
Anna Kristina Elisabet Hallberg (s. 19. marraskuuta 1963 Göteborg) on ruotsalainen sosiaalidemokraattisen puolueen poliitikko. Hän oli Ruotsin ulkomaankauppa- sekä pohjoismaaministeri vuosina 2019–2022.
Elämä ja ura

Hallberg varttui Trollhättanissa. Hän opiskeli oikeustiedettä ja yritystaloutta Göteborgin yliopistossa vuosina 1983–87. Työuraa hän on tehnyt yksityisellä sektorilla muun muassa pankkialalla. Syyskuussa 2019 hänet valittiin Ruotsin ulkomaankauppa- ja pohjoismaaministeriksi, kun Ann Linde siirtyi ulkoministeriksi.
Hallbergilla on kaksi lasta. Hän elää avoliitossa Anders Sundströmin kanssa, joka on aiemmin ollut ministeri sekä Swedbankin hallituksen puheenjohtaja.